EkBass/fiwiki-20250220-pages-articles huggingface dataset:
Sven-Erik Rosenlew

Sven-Erik Theodor Wilhelm Rosenlew (28. joulukuuta 1902 Helsinki – 30. heinäkuuta 1963 Helsinki) oli Oy Rosenlew Ab:n toimitusjohtaja. Koulutukseltaan hän oli filosofian maisteri. Sven-Erik Rosenlew kuoli leukemiaan Eiran sairaalassa. == Elämä == Rosenlew kirjoitti ylioppilaaksi Porin ruotsalaisesta yhteiskoulusta vuonna 1920, jonka jälkeen hän aloitti opinnot Helsingin yliopiston maanviljelys-taloudellisessa tiedekunnassa. Vuosina 1924–1926 Rosenlew teki opintomatkoja Ruotsiin ja Englantiin. Valmistuttuaan hän työskenteli aluksi Tyrvännössä sijainneen Suontaan kartanon tilanhoitajana vuoteen 1939 saakka. Vuosina 1936–1939 Rosenlew toimi myös Oy Rosenlew Ab:n maanviljelysosaston päällikkönä. Yhtiön johtajaksi isänsä Erik Rosenlewin rinnalle hänet nimitettiin 1940 vastuualueenaan paperi- ja selluloosateollisuus. Vuonna 1950 Rosenlew nimitettiin koko konsernin toimitusjohtajaksi, jossa tehtävässä työskenteli aina kuolemaansa vuoteen 1963 saakka. Sen jälkeen toimitusjohtajana toimi varatoimitusjohtaja Marcus Nykopp, jonka jälkeen vuonna 1969 Sven-Erikin pojasta Gustav Rosenlewista tuli yrityksen toimitusjohtaja. Vuorineuvoksen arvonimi Roselewille myönnettiin vuonna 1953. Samana vuonna hän peri omistukseensa Suontaan kartanon. Sven-Erik Rosenlew oli myös innokas urheilumies. Hän harrasti haulikkoammuntaa ja edusti Suomea Helsingin olympialaisissa. Rosenlew toimi myös yhtiön Porin tehtaiden urheiluseuran RU-38:n puheenjohtajana. Hänellä oli tapana kannustaa lapsia urheilukatsomoon, ja usein lapset odottelivat urheilukentän reunalla että hän tulee otteluun ja sisään tullessaan Sven Erik totesi lasten olevan "omia lapsiani" ja kaikki päästettiin ilmaiseksi sisälle. ==Lähteet== * ===Viitteet=== Luokka:Suomalaiset yritysjohtajat Luokka:Vuorineuvokset Luokka:Suomalaiset ampujat Luokka:Vuonna 1902 syntyneet Luokka:Vuonna 1963 kuolleet
HMS Pearl (1890)

HMS Pearl oli Britannian kuninkaallisen laivaston Pearl-luokan kolmannen luokan (panssarikansi)risteilijä. == Valmistus == Alus tilattiin Pembroken telakalta, missä köli laskettiin 1. huhtikuuta 1889. Alus laskettiin vesille 28. heinäkuuta 1890 ja valmistui lokakuussa 1892.Gardiner, Robert 1860-1905 s. 82 == Palvelus == Alus myytiin romutettavaksi 1906. ==Lähteet== * === Viitteet === Luokka:Pearl-luokan risteilijät
Aulis Akola

Aulis (Auno) Anselmi Akola (30. maaliskuuta 1904 Salla – 3. joulukuuta 1987 Salla) oli suomalainen kirjailija. Akolan vanhemmat olivat maanviljelijä Simo Akola ja Briitta Susanna Huhtala. Hän kävi kansakoulun ja suoritti rakennusalan opintoja 1942–1945. Akola oli naimisissa vuodesta 1955 Tyyne Monton kanssa. Kuolajärvellä asunut Akola joutui sodan aikana evakoksi Veteliin ja palasi sieltä Sallaan 1950-luvulla. Akola toimi sääaseman hoitajana Sallassa 1961–1972 aina eläkkeelle siirtymiseensä saakka. Akola julkaisi useita omakustannekirjoja ja kirjoitti myös runoja sekä sävelsi joitain niistä. Akola kirjoitti myös lehtiin käyttäen nimimerkkiä Haavi. == Teoksia == * Sodanpaineen alla. Tekijä, Salla 1964 * Kuin lastu lainehilla. Tekijä, Salla 1968 * Kelvoton sankari. Tekijä, Kemijärvi 1971 * Syvien syytösten alla. Tekijä, Kemijärvi 1973 * Muistoksi tämä : runoja ; kirj. Sallan kirjoittajat Aulis Akola ym. ; toim. Kauko Kellokumpu ja Eero Väänänen. Sallan kansalaisopisto, Salla 1975 == Lähteet == * * Kirjasampo.fi : Aulis Akola * Kuolajärven kylän tilat ja talot asukkaineen v. 1939 : Akolan Auliksen tila Luokka:Suomalaiset kirjailijat Luokka:Vuonna 1904 syntyneet Luokka:Vuonna 1987 kuolleet
Rosenqvist

Rosenqvist, Rosenquist on muun muassa seuraavien sukunimi: * Aksel Rafael Rosenqvist, Aksel Rafael Kurki (1880–1950), suomalainen opettaja ja kasvatustieteilijä * Armas Rosenqvist (1911–1987), suomalainen päätoimittaja, yrittäjä ja yritysjohtaja, kauppaneuvos * Arnold Rosenquist (1907–1964), suomalainen upseeri ja urheiluvaikuttaja, Oskar August Rosenqvistin poika * Arvid Rosenqvist (1889–1957), suomalainen kielentutkija, professori * Edil Rosenqvist (1892–1973), suomalainen painija * Ernst Edvard Rosenqvist (1869–1932), suomalainen juristi ja olympia-ampuja * Felix Rosenqvist (s. 1991), ruotsalainen moottoriurheilija * Gustaf Allan Rosenqvist (1885–1961), suomalainen liikemies, toinen Andrée & Rosenqvist-yhtiön perustajista * Gustaf L. Rosenqvist (1890–1974), suomalainen maanviljelijä, agronomi ja maanviljelysneuvos * G. G. Rosenqvist (1855–1931), suomalainen professori * James Rosenquist (s. 1933), yhdysvaltalainen taidemaalari * Ole Rosenqvist (1893–1961), Porvoon hiippakunnan piispa * Oskar August Rosenqvist (1881–1918), suomalainen taloustieteilijä, Högre Svenska Handelsläroverketin johtaja * Susanne Rosenqvist (s. 1967), ruotsalainen meloja * Tuula Rosenqvist (1933–2011), suomalainen televisiokuuluttaja * Vilhelm Teodor Rosenqvist (1856–1925), suomalainen professori ja pedagogi.
Ole Rosenqvist

Georg Olof (Ole) Rosenqvist (24. marraskuuta 1893 Helsinki – 8. kesäkuuta 1961 Helsinki) oli Porvoon hiippakunnan järjestyksessä toinen piispa. Rosenqvist oli Åbo akademin lehtori 1926–1930, käytännöllisen teologian professori 1930–1954 ja rehtori 1942–1950. Kirkkoneuvos 1944–1954. Porvoon hiippakunnan piispa hän oli 1954–1961.Otavan Iso tietosanakirja, Otava 1966, osa 7 p. 644 == Ura teologina == Rosenqvist oli pitkäaikainen Åbo Akademin teologisen tiedekunnan dekaani ja käytännöllisen teologian professori vuosina 1930-1954. Hän toimi teologisen tiedekunnan dekaanina 1930-1942, vararehtorina 1936-1942 ja rehtorina 1942-1950. === Porvoon piispa (1954–1961) === Rosenqvist valittiin Porvoon ruotsinkielisen hiippakunnan piispaksi vuonna 1954. Piispana Rosenqvistin vahvuus oli hallintoasioissa. Rosenqvististä tuli arkkipiispa Ilmari Salomiehen eräänlainen luottopiipsa, jonka puoleen hän kääntyi vaikeissa tilanteissa. Porkkalan vuokra-alueen palauttamisen jälkeen vuonna 1956 Rosenqvistin johdettavaksi tuli alueen kirkollinen jälleenrakennustyö. == Yksityiselämä == Hänen vanhempansa olivat dogmatiikan professori G. G. Rosenqvist ja Fanny Rosina Forstén. Ole Rosenqvist avioitui vuonna 1918 Ebba Linnea Pomoellin kanssa. ==Lähteet== Luokka:Porvoon piispat Luokka:Åbo Akademin professorit Luokka:Åbo Akademin rehtorit Luokka:Suomalaiset professorit Luokka:Käytännöllinen teologia Luokka:Vuonna 1893 syntyneet Luokka:Vuonna 1961 kuolleet
Jurassic Park Rapids Adventure

Jurassic Park Rapids Adventure on koskenlaskua muistuttava huvipuistolaite, joka sijaitsee The Lost World -alueella Universal Studios Singaporessa Resorts World Sentosassa, Sentosan saarella, Singaporessa.Resorts World Sentosa - Jurassic Park Rapids Adventure in the Lost World at Universal Studios Singapore. official website . ==Lähteet== Luokka:Huvipuistolaitteet Luokka:Singaporen rakennukset ja rakennelmat
Kalle Krappe

Kaarlo Fredrik (Kalle) Krappe (10. toukokuuta 1904 Lappi Tl – 19. helmikuuta 1983) oli suomalainen pakinoitsija ja kirjailija. Krappe toimi jatkosodan alkuvaiheissa JR 56:n I pataljoonan kranaatinheitinjoukkueen ykkösheittimen johtajana. Hän joutui jättämään rintamapalvelun terveydellisistä syistä marraskuussa 1941. Krappe kirjoitti pakinoita ja runoja. == Teoksia == * Sanasilppu Rauman puolest : pakinakokoelma. Kalle Krappe, Lappi Tl 1977 == Lähteet == * == Aiheesta muualla == * Kalle Krappen muistiinpanoja Krh.J/I/JR 56:sta v. 1941 Luokka:Suomalaiset kirjailijat Luokka:Vuonna 1904 syntyneet Luokka:Vuonna 1983 kuolleet
Hecht

Hecht on saksalainen sukunimi ja tarkoittaa haukea. Se on muun muassa seuraavien henkilöiden sukunimi: * Ben Hecht (1894–1964), yhdysvaltalainen kirjailija, käsikirjoittaja, ohjaaja ja tuottaja * Hanna Hecht, o.s. Lindberg (1869–1909), suomenruotsalainen kirjallisuuden kääntäjä * Jessica Hecht (s. 1965), yhdysvaltalainen näyttelijä * Jochen Hecht (s. 1977), saksalainen jääkiekkoilija * Raymond Hecht (s. 1968), saksalainen keihäänheittäjä
Gustaf Fredrik Rotkirch

Gustaf Fredrik Rotkirch (25. maaliskuuta 1815 Vihti – 24. maaliskuuta 1884 Turku, Suomen suuriruhtinaskunta) oli Turun hovioikeuden presidentti ja valtiopäivämies. Rotkirch suoritti tuomarintutkinnon vuonna 1836 ja varatuomarin arvon hän sai vuonna 1839. Rotkirch toimi oikeusosaston senaattorina vuosina 1862–1868 ja Turun hovioikeuden presidenttinä vuosina 1868–1884. Valtiopäivämies hän oli aatelissäädyssä 1863–1864 ja 1867. Hänen vanhempansa olivat kapteeni Anders Gustaf Rotkirch (1785-1844) ja Eva Fredrika Blåfield (1794-1866). Rotkirchin ensimmäinen puoliso oli Aurora Teresia Rotkirch (1821-1859). Heille syntyivät lapset: Gustaf Fredrik Rotkirch (1848-1918); Augusta Fredrika Terese Rotkirch Wuorenheimo (1851-1881) ja Hedvig Emelie Rotkirch Bonsdorff (1857-1923). Toinen puoliso vuodesta 1861 oli Sigrid Augusta Armfelt (1826-1911), joka oli Alexander Armfeltin tytär. Sigrid Augusta oli ollut vuoteen 1855 asti naimisissa Gustaf Fredrikin nuoremman veljen, Karl Wentzel Rotkirchin (1818-1855) kanssa tämän kuolemaan asti. Heille syntyi tytär Sigrid Rotkirch Grönvik (1854-1936). Rotkirchin poika ensimmäisestä avioliitosta oli isänsä niminen virka- ja valtiopäivämies Gustaf Fredrik Rotkirch. ==Lähteet== Luokka:Suomen hovioikeuksien presidentit Luokka:Suomalaiset senaattorit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset juristit Luokka:Vuonna 1815 syntyneet Luokka:Vuonna 1884 kuolleet
Heikki Eskelinen (yhteiskuntatieteilijä)

Heikki Eskelinen (s. 1950) on suomalainen yhteiskuntatieteen tohtori, joka jäi eläkkeelle Itä-Suomen yliopiston Karjalan tutkimuslaitoksen yhteiskuntatieteellisen aluetutkimuksen professorin virasta syyskuussa 2016.Virolainen, Aaro: Tällainen kiertopalkinto. Karjalainen 16.10.2016, s. A7. Hänen tutkimuskohteitaan ovat olleet erityisesti aluepolitiikka ja raja- alueet. Eskelinen väitteli Joensuun yliopistossa vuonna 1985 suomenkielisellä tutkielmalla Sijainti ja tuotantorakenne riippuvuuksineen: Tutkimuksia aluetaloudellisesta integraatiosta. Hän hoiti Jean Monnet -professuuria 2000-luvun alussa vuoteen 2007 saakka. Eskelinen palkittiin Vuoden tieteentekijä -tunnustuksella vuonna 1998. == Lähteet == ==Kirjallisuutta== * ==Aiheesta muualla== *Heikki Eskelinen. Itä-Suomen yliopiston SoleCris- tutkimustietokanta. *Heikki Eskelisen julkaisuluettelo 1975–2020. Itä-Suomen yliopisto *Kotisivu. Itä-Suomen yliopisto *JoY: Virkaanastujaisesitelmiä 13.5.2008. Itä-Suomen yliopisto Luokka:Itä-Suomen yliopiston professorit Luokka:Suomalaiset yhteiskuntatieteilijät Luokka:Vuonna 1950 syntyneet Luokka:Elävät henkilöt Luokka:Suomalaiset professorit
Runar Björklöf

Runar Rafael Björklöf (21. syyskuuta 1911 Pohja – 16. kesäkuuta 1998) oli suomalainen pika- ja keskimatkojen juoksija. Björklöf voitti 800 metrin juoksun Suomen mestaruuden vuosina 1945 ja 1946. Mestaruuksien lisäksi Björklöf voitti 400 metrillä pronssia vuonna 1945, 800 metrillä pronssia vuonna 1940 ja 1 500 metrillä pronssia vuonna 1946. Runar Björklöf oli mukana 800 metrin juoksussa yleisurheilun Euroopan-mestaruuskilpailuissa Oslossa vuonna 1946, jossa jäi ajallaan 1.55,8 alkueriin. Kaikkiaan Björlöf kilpaili 12 yleisurheilumaaottelussa. Urheilu-uran ohella hän oli HIFK:n hallituksessa 1937-1953 ja 1959-. Urheilutoiminnastaan hänelle myönnettiin Suomen urheilun hopeinen ansioristi. Työuransa Björklöf teki Helsingissä ravintola-alalla. == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1911 syntyneet Luokka:Vuonna 1998 kuolleet Luokka:Suomalaiset ravintoloitsijat
Johannes Rudbeckius

Johannes Rudbeckius (1581–1646) oli ruotsalainen pappi. Hän opiskeli ensin Ruotsissa, sen jälkeen Wittenbergin yliopistossa, jossa hän valmistui filosofian maisteriksi 1603. Hän oli Uppsalan yliopiston professori usealla oppialalla: matematiikan vuodesta 1604, heprean 1609 ja teologian 1611. Hän oli hovisaarnaaja vuodesta 1613. Hän väitteli teologian tohtoriksi 1617. Vuodesta 1619 hän oli Västeråsin piispa. Hän oli Kustaa II Aadolfin mukana tämän Venäjän-retkellä 1614–1615.Otavan Iso tietosanakirja, Otava 1966, osa 7 p. Rudbeckius oli Ruotsin kirkon merkittävimpiä piispoja. Hän perusti Västeråsiin Ruotsin ensimmäisen lukion. Hänet sivuutettiin arkkipiispan valinnassa, koska hän valtiopäivillä 1624–1625 ja 1636 vastusti kirkon johdon keskittämistä valtiovallalle. Olof Rudbeck vanhempi oli hänen poikansa ja Olof Rudbeck nuorempi pojanpoikansa. ==Lähteet== Luokka:Uppsalan yliopiston professorit Luokka:Ruotsin kirkon piispat ja arkkipiispat Luokka:Vuonna 1581 syntyneet Luokka:Vuonna 1646 kuolleet
Raatokukat

Raatokukat (Stapelia) on oleanterikasveihin kuuluva suku. Raatokukat ovat monivuotisia mehikasveja. Sen kukka jäljittelee pilaantuvaa lihaa tuoksullaan, väreillään ja pintarakenteellaan. Tällä tavalla se houkuttelee kärpäsiä ja muita hyönteisiä käyttääkseen niitä pölyttäjinä. Kasvissa vierailevaan hyönteiseen tarttuu siitepölyä, jonka se kuljettaa mukanaan seuraavaan kasviin. Myös muita raatoa jäljitteleviä kasveja kutsutaan raatokukiksi (esim. täpläraatokukka eli Orbea variegata). Suvun tieteellinen nimi Stapelia tulee kasvitieteilijä Johannes van Stapelin nimestäPlantZAfrica.com: Stapelia. == Ulkonäkö == Varret ovat väritykseltään yleensä punavihreitä, varsien paksuudet vaihtelevat 5–50 mm välillä. Vartta pitkin kulkee pitkittäin nystyrärivejä, mikä tekee varresta neliömäisen. Nystyrässä kasvaa kasvin surkastunut lehti. Kukat ovat tähdenmuotoisia. Väriltään ne ovat yleensä punaisia, purppuroita tai keltaisia, usein erikoisesti kuvioituja. Eri lajien kukkien koot vaihtelevat 5–400 mm välillä, mutta muodoltaan ne ovat hyvin samankaltaisia. Terälehdet ovat pitkiä ja teriö suhteessa pieni. Suurikukkaisilla lajeilla kukat ovat yleensä lähellä maata, pienikukkaisilla ne ovat kerroksittain eri korkeuksilla. Kukinta-aikaan kukat aukeavat sarjassa. Ne ovat yleensä lyhytikäisiä, mutta joillakin kasveilla kukat avautuvat sarjamaisesti pidentäen siten kukinta-aikaa. Hedelmät ovat hienon karvan peittämiä tuppiloita. Hedelmä saattaa sisältää joskus useita siemeniä. Siemen on kevyt, siinä on karvoja ja reunoissa siipimäiset ulokkeet, joiden ansiosta se lentää hyvin tuulessa. == Elinympäristö == Raatokukat kasvavat Afrikan kuivilla seuduilla tropiikista eteläiseen Afrikkaan. Tietyllä alueella kasvavat kasvit ovat hajallaan ja kasvien määrä alueella vaihtelee suuresti ajallisesti. Raatokukat kasvavat miltei missä tahansa ympäristössä, mutta parhaiten ne viihtyvät kuivassa maaperässä. Useimmat lajit ovat lyhytikäisiä. == Lajeja == * tähtiraatokukka (Stapelia asterias) * seepraraatokukka (Stapelia gettliffei) * jättiraatokukka (Stapelia gigantea) * purppuraraatokukka (Stapelia grandiflora) * turriraatokukka (Stapelia hirsuta) * kelloraatokukka (Stapelia leendertziae) * täpläraatokukka (Stapelia variegata) Suomen Lajitietokeskus: Raatokukat – Stapelia Viitattu 23.11.2022. == Lähteet == * ITIS: Stapelia * PlantZAfrica.com : Stapelia . South African National Biodiversity Institute === Viitteet === == Aiheesta muualla == * Finto: Kassu – Kasvien suomenkieliset nimet: Stapelia * Valokuva jättiraatokukasta Kaisaniemen kasvitieteellisessä puutarhassa *World of succulents: How to Grow and Care for Stapelia *The Stapelia Page Luokka:Oleanterikasvit
Andrej Rudnev

Andrej Dmitrijevitš Rudnev (; 1. maaliskuuta 1878 Pietari, Venäjän keisarikunta – 31. heinäkuuta 1958 Helsinki, Suomi) oli venäläissyntyinen suomalainen kielitieteilijä, pianisti ja musiikkipedagogi. Hän oli Pietarin yliopiston professori 1918, myöhemmin 1940–1947 hän oli Helsingin yliopiston venäjän kielen lehtori ja opetti Sibelius-Akatemiassa. Hän julkaisi tutkimuksia mongolien kielestä ja kulttuurista ja teki pianosovituksia orkesteriteoksista.Otavan Iso tietosanakirja, osa 7 p. 679. Otava 1966. ==Lähteet== ==Kirjallisuutta== * Poppe, Nicholas: Andrej Rudnev [muistokirjoitus]. Central Asiatic journal 4:2 (1959), s. 87–89. * * Rousi, Arne 2006: Ystäväni musiikin maestrot, s. 85–102. Jyväskylä Atena. ISBN 951-796-429-3. ==Aiheesta muualla== * Rydman, Kari: Andrej Rudnev – Antti-setä – opetti fuskaamaan oikein! * Luokka:Suomalaiset kielitieteilijät Luokka:Venäläiset kielitieteilijät Luokka:Venäläiset professorit Luokka:Suomalaiset musiikkipedagogit Luokka:Suomalaiset musiikkikriitikot Luokka:Musiikkipedagogit Luokka:Vuonna 1878 syntyneet Luokka:Vuonna 1958 kuolleet Luokka:Suomen venäläiset
Rohtotulikukka

Rohtotulikukka (Verbascum phlomoides) on tulikukkien suvun laji, jota esiintyy Euroopassa. Rohtotulikukan luontainen levinneisyysalue ulottuu Keski- ja Etelä-Eurooppaan ja Portugalista Ukrainaan sekä Mustanmeren ja Kaspianmeren rantavaltioihin aina Lounais-Siperiaan ja Kaukasukselle asti. Se on levinnyt ihmisen mukana Britanniaan, Yhdysvaltoihin, Boliviaan ja Ecuadoriin. Suomessa rohtotulikukka on satunnainen tulokaslaji. Rohtotulikukka on kaksivuotinen ruohovartinen kasvi, joka kasvaa jopa 180 senttimetriä korkeaksi. Tiheäkarvainen lehdistö muodostaa talvehtivan ruusukkeen, jonka halkaisija voi olla 60 cm. Kukinto on haaraton kerrannaiskukinto. Teriöt ovat keltaisia ja karvaisia. Tulikukan kukkia on käytetty rohdoksena yskään, käheyteen ja keuhkovaivoihin. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * } Luokka:Tulikukat
Käentulikukka

Käentulikukka (Verbascum lychnitis) on tulikukkien suvun laji, jota esiintyy Euroopassa. Se on kaksivuotinen tiheäkarvainen ruoho, joka kasvaa 50–120 senttimetriä korkeaksi. Ruusukkeena kasvavien aluslehtien lapa on muodoltaan puikeasta pitkulaiseen. Kukinto on tavallisesti haarainen kerrannaiskukinto. Teriöt ovat keltaisia tai valkoisia. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == *Pohjolan kasvien pauloissa: Verbascum lychnitis – käentulikukka *Kasviatlas: Käentulikukka (Verbascum lychnitis) *ITIS: Verbascum lychnitis *United States Department of Agriculture (USDA): Verbascum lychnitis Luokka:Tulikukat
Kevätsyyläjuuri

Kevätsyyläjuuri (Scrophularia vernalis) on syyläjuurien suvun laji, jota esiintyy Euroopassa. Lajia kasvatetaan myös koristekasvina. == Ulkonäkö ja koko == Kaksi- tai monivuotinen kevätsyyläjuuri kasvaa 20–100 senttimetriä korkeaksi. Kasvi on nystykarvainen ja sen lehdet ovat vastakkain. Lehtilapa on leveänpuikea, laidaltaan kerrannaissahainen ja tyvi herttamainen tai tylppä. Kukinto on lehtihankainen, terttumainen viuhkosto. Kaksineuvoiset kukat ovat kooltaan pieniä. Kukan verhiö on viisiliuskainen ja säteittäinen. Keltainen teriö on 6–8 mm pitkä, lähes symmetrinen, lyhyttorvinen ja väljä. Teriön laide on lyhyesti viisiliuskainen. Suomessa kevätsyyläjuuri kukkii toukokuussa. Kota on noin 5-7 mm pitkä ja avautuu laitasaumoistaan alas asti.Retkeilykasvio 1998, s. 375, 377–378. == Levinneisyys == Kevätsyyläjuuri on alkujaan kotoisin Etelä- ja Keski-Euroopasta.Den virtuella floran: Vårflenört (Scrophularia vernalis) Viitattu 6.6.2013. Pohjoismaissa se esiintyy Ruotsissa, Suomessa, Norjassa ja Tanskassa ja on luonnonvaraisena viljelykarkulainen. Suomessa lajia tavataan villiintyneenä etelärannikolla Uudellamaalla ja Varsinais- Suomessa. Uudellamaalla lajia tavataan harvinaisena, mutta vakiintuneena uustulokkaana, muualla laji on satunnainen.Retkeilykasvio 1998, s. 378. == Elinympäristö == Suomessa kevätsyyläjuurta tavataan toisinaan luonnossa viljelyjäänteenä. == Käyttö == Kevätsyyläjuurta käytetään puutarhoissa koristekasvina. == Lähteet == * Hämet-Ahti, Leena & Suominen, Juha & Ulvinen, Tauno & Uotila, Pertti (toim.) 1998: Retkeilykasvio, 4. täysin uudistettu painos, 656 s. Luonnontieteellisen keskusmuseo, Kasvimuseo. Helsinki. === Viitteet === == Aiheesta muualla == * Kasviatlas 2020: Kevätsyyläjuuri (Scrophularia vernalis) * Luontoportti: Kevätsyyläjuuri (Scrophularia vernalis) * Pohjolan kasvien pauloissa: Scrophularia vernalis - kevätsyyläjuuri Luokka:Syyläjuuret
Härmäkannusruoho

Härmäkannusruoho (Linaria genistifolia) on kannusruohojen suvun laji, jota esiintyy Euroopassa. Se on monivuotinen kaljuvartinen ruoho, joka kasvaa 20–60 senttimetriä korkeaksi. Sinivihreät lehdet sijaitsevat varressa kierteisesti. Kukinto on latvaterttu jossa teriöt ovat keltaisia ja niissä pitkä kannus. Siemenet ovat särmikkäitä, hyvin vähän siipipalteisia. == Lähteet == * Hämet- Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == *Kasviatlas: Härmäkannusruoho (Linaria genistifolia) Suomessa. *Pohjolan kasvien pauloissa: Linaria genistifolia subsp. dalmatica – härmäkannusruoho subsp. isohärmäkannusruoho *ITIS: Linaria genistifolia *United States Department of Agriculture (USDA): Linaria genistifolia *Flora of China: Linaria genistifolia Luokka:Kannusruohot
Zoom corporation

Zoom on japanilainen musiikkilaitevalmistaja. Zoom tunnetaan alun perin kitaraefektipedaaleistaan, mutta sittemmin yritys on alkanut valmistaa myös ääni- ja videotallentimia. Zoomin suomalainen maahantuoja on Studiotec Oy. Luokka:Soitinvalmistajat Luokka:Japanilaiset teollisuusyritykset
Efraim Otto Runeberg

Efraim Otto Runeberg (1722–1770) oli ruotsalais-suomalainen maanmittari ja kirjoitti taloustieteestä. Runeberg syntyi Drottningholmissa. Hänen vanhempansa olivat kirkkoherra Lars Runeberg ja Agneta Elisabet Maistrini. Runeberg aloitti opinnot Uppsalan yliopistossa 1737. Vuonna 1746 Runeberg ilmoittautui vapaaehtoiseksi linnoitusjoukkoihin. Hänet määrättiin 1750 linnoituskonduktööriksi Viaporiin. Myöhemmin samana vuonna hän muutti Suomeen maanmittauskomission johtajaksi, organisoi maanmittauksen ja johti erityisesti Pohjanmaalla tehtyä isojakoa. Hän esitti maankohoamista syyksi maatumiseen.Otavan Iso tietosanakirja, Otava 1966, osa 7 p. 702 Vuonna 1758 Runeberg solmi avioliiton Hedvig Faggotin kanssa. Runeberg oli kiinnostunut kansantaloudesta, ja kirjoitti tutkielmia tältä alalta. Carl Fredrik Stierwaldin pitäjänkertomuksen mukaan Runeberg kirjoitti Ruotsin tiedeakatemian palkitseman kuvauksen Beskrifning öfver Laihela socken i Österbotten, josta 1758 osia ilmestyi tiedeakatemian julkaisuissa.Stierwald, Carl Fredrik, Tietosanakirja. Osa 9, palsta 54. Tietosanakirja-osakeyhtiö 1917 ==Lähteet== Luokka:Suomalaiset maanmittarit Luokka:Ruotsalaiset maanmittarit Luokka:Vuonna 1722 syntyneet Luokka:Vuonna 1770 kuolleet
Birger Runeberg

Birger Runeberg (26. kesäkuuta 1875 Helsinki – 28. joulukuuta 1938 Helsinki) oli Helsingin yliopiston kirurgian ylimääräinen professori 1921–1930, vuodesta 1930 vuoteen 1938 varsinainen professori.Otavan Iso tietosanakirja, osa 7, p. 702. Otava 1966. Prof. Birger Runeberg kuollut, Helsingin Sanomat, 29.12.1938, nro 350, s. 9, Kansalliskirjaston digitaaliset aineistot Hänen isänsä oli Johan Wilhelm Runeberg ja isoisänsä Johan Ludvig Runeberg.http://www.runeberg.net/fin/sukupuu.html Birger Runeberg oli naimisissa Emmy Sarah Runebergin (1884–1963) kanssa. Birger Runeberg pääsi ylioppilaaksi 1893 Nya svenska läroverketistä ja hän valmistui Helsingin yliopistosta lääketieteen kandidaatiksi 1897, lääketieteen lisensiaatiksi 1903 sekä lääketieteen ja kirurgian tohtoriksi 1908.Ylioppilasmatrikkeli 1853–1899 Runeberg oli Marian sairaalan kirurgisen osaston assistenttina 1903–1904. Venäjän-Japanin sodan aikana hän oli Punaisen Ristin kenttäsairaalan alilääkärinä Itä-Aasiassa. Runeberg oli sitten Helsingin kirurgisen sairaalan assistenttilääkärinä 1905–1909, Viipurin lääninsairaalan ensimmäisenä alilääkärinä 1911–1914 ja Helsingin kirurgisen sairaalan alilääkärinä 1914–1921. Runeberg julkaisi omalta alaltaan useita tieteellisiä tutkimuksia, jotka herättivät huomiota myös ulkomailla. Hänet kutsuttiin luennoimaan Karlsbadin kansainvälisillä lääkärien kursseilla vuonna 1925. Vuonna 1933 Runeberg kutsuttiin Tukholman Karoliinisen instituutin kunniatohtoriksi. Hän oli Suomen Lääkäriseuran puheenjohtajana 1925 ja vuosina 1919–1925 hän oli Pohjoismaisen Kirurgisen Yhdistyksen hallituksen jäsenenä. Suomen Tiedeseuran jäsenenä Runeberg oli vuodesta 1921 alkaen. == Lähteet == Luokka:Suomalaiset kirurgit Luokka:Helsingin yliopiston professorit Luokka:Vuonna 1875 syntyneet Luokka:Vuonna 1938 kuolleet Luokka:Suomalaiset professorit
Theodoricus Petri Rutha

Theodoricus Petri Rutha eli Didrik Ruuth t. Ruuta (s. n. 1560, k. ennen 1617 Danzig Puola) oli suomalainen virkamies. Ruthan isä oli porvoolainen aatelismies Pietari Jönsinpoika Ruuth, äiti todennäköisesti tämän toinen puoliso Gertrud Perttelintytär ja puoliso Angoria Silfversparre (k. ennen vuotta 1650). Rutha opiskeli Rostockin yliopistossa vuodesta 1581 ja valmistui maisteriksi 1584. Vuonna 1582 hän julkaisi Ruotsissa ja Suomessa käytettyjä osaksi keskiaikaisia latinankielisiä lauluja ja niiden nuotteja nimellä Piae cantiones ecclesticae et scholasticae veterum episcoporum. Julkaisu sisältää yhteensä 75 laulua nuotteineen. Kokoelmasta otettiin myöhemmin useita uusia painoksia ja se suomennettiin 1616. Rutha toimi Juhana III:n palveluksessa, muun muassa kuninkaan sihteerinä. Vuosina 1597–1598 hän oli Länsipohjassa käskynhaltijana, mutta joutui Sigismundin kannattajana pakenemaan Puolaan ja kuoli siellä ruttoon.Otavan Iso tietosanakirja, Otava 1966, osa 7 p. 777 ==Lähteet== Luokka:Suomalaiset virkamiehet Luokka:1560-luvulla syntyneet Luokka:1610-luvulla kuolleet
Martti Ruuth

Martti Johannes Ruuth (30. lokakuuta 1870 Enonkoski – 8. toukokuuta 1962 Helsinki) oli suomalainen opettaja, dosentti, kirkkohistorioitsija ja professori. == Elämä == Ruuth toimi Helsingin suomalaisen normaalilyseon lehtorina vuosina 1902–1918. Vuonna 1918 punaiset vangitsivat Ruuthin perheineen ja kuljettivat Hämeenlinnaan. Vangitsemisesta, lyhyeksi jääneestä vankeusajasta Hämeenlinnassa ja vankeudesta vapautumisesta on säilynyt Ruuthin oma muistelmakuvaus. Vuosina 1918–1922 hän toimi Helsingin yliopiston ylimääräisenä professorina, josta nousi koulussa varsinaisen professorin virkaan vuonna 1922 ja toimien siinä virassa aina vuoteen 1937 saakka. Hän toimi myös Kotimaa-lehden päätoimittaja vuosina 1919–1943 sekä Suomen kirkkohistoriallisen seuran sihteerinä 1920–1933 ja sen puheenjohtajana vuosina 1934–1958.Otavan Iso tietosanakirja, Otava 1966, osa 7 p. 777 == Perhe == Ruuthin vanhemmat olivat ruukinpappina Enonkoskella ja sittemmin kappalaisena Mäntyharjulla toiminut Askolasta kotoisin ollut Ismael Ruuth (1828–1875) ja hänen sysmäläinen vaimonsa Charlotta Wilhelmina Blondine Boisman (1828–1907). Ruuth oli perheen seitsemästä lapsesta nuorin. Lapsikatraaseen kuuluivat hänen lisäkseen tyttäret Martta (Saloheimo), Alima (Cantell) ja Naemi sekä pojat Otto, Karl ja Hanniel (Hanno). Isä Ismael Ruuth kuoli Mäntyharjussa malariaan, kun Martti Ruuth oli vain viisivuotias. Blondine Ruuthin leskenvuosien täytyttyä Mäntyharjussa perhe muutti Helsinkiin, jossa äiti piti koulukotia, ja Martti Ruuth pääsi Normaalilyseoon oppilaaksi. Martti Ruuth solmi avioliiton 1903 Helsingistä kotoisin olevan opettaja Anna Maria Boxströmin kanssa, jonka vanhemmat olivat valtioneuvos Adolf Boxström ja Julia Alfthan. Ruuthit saivat neljä lasta: Anna-Maija (1908–1911), kaksospojat Hanno Ismael (1910–1933) ja Martti Adolf (vuodesta 1935 Ruutu) (1910–2005), joista jälkimmäinen tuli tunnetuksi historiantutkijana, koulutuspoliitikkona ja musiikkimiehenä. Jaakko Torsten (vuodesta 1935 Ruutu) (1913–2005) tuli puolestaan tunnetuksi diplomi- insinöörinä sekä Porin Puuvillan johtajana. == Lähteet == Luokka:Suomalaiset historioitsijat Luokka:Suomalaiset professorit Luokka:Helsingin yliopiston professorit Luokka:Vuonna 1870 syntyneet Luokka:Vuonna 1962 kuolleet
Jere Forsberg

Jere Aleksi Juhani Forsberg (s. 3. maaliskuuta 1994 Kotka) on suomalainen jousiampuja ja paraolympiavoittaja. Hän on alaraajahalvautunut ja ampuu nuolia pyörätuolista. Suomessa hän on kilpaillut myös terveiden kilpailuissa. Seuratasolla hän edustaa Kotkan Piiliä. Forsberg voitti kultaa Lontoon paralympialaisissa 2012 taljajousen avoimessa luokassa, jonka finaalissa hän voitti yhdysvaltalaisen Matt Stutzmanin 6–4. Marraskuussa 2013 hän voitti samassa luokassa parajousiammunnan MM-hopeaa. Vuonna 2013 Forsberg palkittiin Urheilugaalassa Vuoden läpimurto -palkinnolla. Forsberg kirjoitti ylioppilaaksi Karhulan lukiosta keväällä 2013. ==Lähteet== Luokka:Suomalaiset paralympiavoittajat Luokka:Suomalaiset jousiampujat Luokka:Suomalaiset vammaisurheilijat Luokka:Vuonna 1994 syntyneet Luokka:Elävät henkilöt
Albert Hammond

Albert Hammond (s. 18. toukokuuta 1944) on gibraltarilainen muusikko, lauluntekijä ja levytuottaja. Albert Hammond syntyi Lontoossa, minne hänen vanhempansa oli evakuoitu toisen maailmansodan takia. Hän kasvoi kuitenkin Gibraltarilla ja hänestä tuli kaksikielinen (englanti ja espanja), mistä hänelle oli hyötyä uran varrella. Hän lauloi kirkkokuorossa, kiinnostui popmusiikista ja opetteli soittamaan kitaraa. Hammond tuli murrosikään juuri kun popmusiikki villitsi brittiläistä nuorisoa. Vuonna 1958 hän esiintyi ystävänsä kanssa espanjalaisilla klubeilla, ja pian hänestä tuli Diamond Boys -nimisen yhtyeen keskeinen hahmo. Yhtye esitti englantilaista ja espanjalaista rokkia ja julkaisi pian ensimmäisen levynsä. Yhtyeen hajottua Hammond muutti Englantiin ja alkoi kirjoittaa omia lauluja yhdessä Mike Hazelwoodin kanssa. He perustivat myös yhtyeen nimeltä Family Dogg. Hammondin ja Hazelwoodin yhteinen levy It Never Rains in Southern California menestyi Yhdysvalloissa. 1970-luvun lopulla Hammond teki kahta uraa: hän oli suosittu sekä englannin- että espanjankielisessä musiikkimaailmassa. Hammondin poika, Albert Hammond nuorempi, on The Strokes -yhtyeen kitaristi ja tekee myös soolouraa. Tämän äiti on argentiinalainen Claudia Fernandez. ==Albumit== Hammond on julkaissut neljänkymmenen vuoden aikana kahdeksan albumia, joista monista on tehty useita versioita. * 1972 — It Never Rains in Southern California * 1973 — The Free Electric Band * 1974 — Albert Hammond * 1975 — 99 Miles from L.A. * 1977 — When I Need You * 1981 — Your World and My World * 1986 — Albert Louis Hammond * 2005 — Revolution of the Heart == Lähteet == Luokka:Vuonna 1944 syntyneet Luokka:Elävät henkilöt Luokka:Gibraltarilaiset henkilöt Luokka:Musiikkituottajat Luokka:Songwriters Hall of Fame
Major League Baseball -kausi 1894

Major League Baseball -kausi 1894 käsitti ainoastaan National Leaguen, virallisesti National League and American Association. Joukkueita liigassa oli 12. Kauden päätteeksi liigan kaksi parasta joukkuetta ratkaisivat Temple Cupin voiton. Cupista pelattiin ensimmäisen kerran. Temple Cup-sarjassa Giants voitti helposti Oriolesin suoraan neljässä pelissä. Alkuperäisen sopimuksen mukaan piti pääsylipputulot jakaa suhteessa 65-35. Orioles oli kuitenkin sopinut Giantsin kanssa 50-50 jaosta, jolloin heille ei jäänyt suurempaa motivaatiota pelata tosissaan sarjan voitosta. Katsojamäärä neljässä ottelussa oli kuitenkin erittäin hyvä, yhteensä 56 000 katsojaa eli keskimäärin 14 000 per peli. Huomattavasti enemmän verrattuna runkosarjan keskiarvoon, 5 600\. ==National League== National League National League National League National League National League National League Sija Joukkue Voitot Tappiot Tasan Voittosuhde GB 1 Baltimore Orioles 89 39 1 .695 \-- 2 New York Giants 88 44 5 .667 3.0 3 Boston Beaneaters 83 49 1 .629 8.0 4 Philadelphia Phillies 71 57 3 .555 18.5 5 Brooklyn Bridegrooms 70 61 3 .534 20.5 6 Cleveland Spiders 68 61 1 .527 21.5 7 Pittsburgh Pirates 65 65 2 .500 25.0 8 Chicago Colts 57 75 3 .432 34.0 9 St. Louis Browns 56 76 1 .424 35.0 10 Cincinnati Reds 55 75 4 .423 35.0 11 Washington Senators 45 87 0 .341 46.0 12 Louisville Colonels 36 94 0 .277 54.0 Postseason National Leaguen mestari Voitot National Leaguen 2. sijoittunut Peli 1 Peli 2 Peli 3 Peli 4 Temple Cup Baltimore Orioles 0–4 New York Giants 1–4 6–9 1–4 3–16 ==Aiheesta muualla== * Baseball almanakka - National League 1894 * Baseball Nerd * Baseball Revisited Luokka:Major League Baseball -kaudet Luokka:Vuoden 1894 urheilu
HMS Charity (R29)

HMS Charity (viirinumero R29) oli Britannian kuninkaallisen laivaston Ch- luokan hävittäjä. == Valmistus == Alus tilattiin John I. Thornycroft and Companyltä Woolstonista, missä köli laskettiin 9. heinäkuuta 1943. Alus laskettiin vesille 30. marraskuuta 1944 ja valmistui 19. marraskuuta 1945.Whitley, M. J. s. 136-137 == Palvelus == Valmistumisen jälkeen aluksen miehistö oli koulutettavana Maltalla tammikuussa 1946. Koulutuksen päätyttyä alus liitettiin Välimeren laivaston 1. hävittäjälaivueeseen.English, John s. 130 Alus siirrettiin 15. joulukuuta 1958 Yhdysvalloille, joka siirsi aluksen edelleen Pakistanille. PNS Shah Jahaniksi nimetty alus lähti 10. tammikuuta 1959 Pakistaniin. Intian ja Pakistanin välisen sodan puhjettua alus liitettiin 7. syyskuuta 1965 laivasto-osastoon, jonka muut alukset olivat risteilijä Babur sekä hävittäjät Khaibar, Badr, Alamgir ja Jahangir. Osasto lähti Karachista tulittaakseen Dwarkaa 8. syyskuuta vastaisena yönä. Tulitoimintaa kesti vain neljä minuuttia, jona aikana kukin aluksista ampui noin 50 kranaattia. ==Lähteet== * * * === Viitteet === Luokka:Ch-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät Luokka:Yhdistyneen kuningaskunnan Korean sodan hävittäjät
Final Combat (videopeli)

Final Combat (suom. "Lopullinen Taistelu") on kiinalaisen XunLei Gamesin kehittämä ja julkaisema ilmainen, verkossa pelattava ensimmäisen persoonan ammuntapeli kaikenikäisille.http://chinagame.178.com/201106/102204518998.html Peli julkaistiin vuonna 2011, mutta sai erityisesti Internetissä vakavaa kritiikkiä, johtuen sen huomattavista samankaltaisuuksista ja -näköisyyksistä toisiin peleihin.http://www.techspot.com/news/47967-final-combat-chinas-team- fortress-2-clone.htmlhttp://www.youtube.com/watch?v=pKS_QhtaWIAhttp://kotaku.com/5812722/meet- final-combat-chinas-shameless-team-fortress-2-rip+off Final Combatin tuottaja Troy Horton ei kuitenkaan vastaa tähän mitään.http://www.youtube.com/watch?v=R72RWkLVH8o == Pelaaminen == Pelaajan valittua palvelimen, hän valitsee liittyykö punaiseen vaiko siniseen tiimiin. "Pelin aloitus" napin painettua ja latausruudun häivyttyä hän valitsee yhdeksästä hahmoluokasta (joita kaikkia ei ole vielä julkaistu) yhden. Tämän tehtyään hän ilmestyy oman tiiminsä pesäkkeeseen valitsemallaan hahmoluokalla. Pelaajalla on ilmestyttyään muutaman sekunnin tuhoutumattomuus, jottei vastapelaaja voisi tappaa (Tai kuten pelissä välillä käytetään termiä "pidättää") pelaajaa heti tämän ilmestyttyä. Jos pelaaja kuolee (ns. pidätetään) kuvakulma osoittaa hänen tappajaansa, ja hetken kuluttua pelaaja ilmestyy kentälle uudelleen. Pelistä löytyy erilaisia pelimuotoja, kuten; * Pisteenvaltaus, jossa pelaajien täytyy pysytella tietyn alueen sisällä tietyn aikaa, vallatakseen sen omalle tiimilleen.http://www.youtube.com/watch?v=NRY8XgjYJKM * Kärrynkuljetus, jossa molempien tiimien pitää siirtää avainkärryä (pysyttelemällä sen lähellä) lukon luo, ennen vastatiimiä. * Räjäytystyö, jossa tiimit asettavat räjähteitä ja samalla varmistavat etteivät viholliset pura niitä. http://www.youtube.com/watch?v=in0a_XbZELE == Epäsuosio == Final Combatia syytetään raskaasti toisten pelien matkimisesta, joka osoittautuu jo peliä Googlettaessa. Sen kenttäsuunnittelu, hahmosuunnittelu, pelimuodot, värimaailma, grafiikka ja monet yksityiskohdat muistuttavat monia peleistä kuten Team Fortress 2, Battlefield Heroes ja Counter-Strike: Source. Esimerkiksi pelin hahmoluokka "The Rocket", muistuttaa paljon Team Fortress 2:sen "Soldier" hahmoluokkaa (Kypärä myös silmillä, lähes samanlainen sinko ja asustus). Toiseksi esimerkiksi, lähes kaikki "Pelaaminen" osiossa pätee myös Team Fortress 2:seen. Tämän wikipedia-artikkelin olemassaolosta saa varmaan myös käsityksen että peli on hyvin tunnettukin. Mutta ei ole. ==Lähteet== ==Aiheesta muualla== http://fc.xunlei.com/ http://www.youtube.com/watch?v=pKS_QhtaWIA Luokka:Ensimmäisen persoonan ammuntapelit Luokka:Vuoden 2011 videopelit
Baseballin SM-sarja 2012

Baseballin SM-sarjassa 2012 pelasi vain neljä joukkuetta. Expos voitti mestaruuden. ==Runkosarja== joukkue Ot. V H AVG Ex Bu Tig Pu Espoo Expos 12 9 3 .750 12-1 10-15 15-5 13-7 10-2 4-5 Bullets 12 9 3 .750 14-7 5-9 11-2 19-3 10-9 15-9 Tampere Tigers 12 3 9 .250 12-18 0-9 8-24 8-7 4-6 5-7 Baseball Puumat 12 3 9 .250 10-23 3-19 4-15 3-13 0-15 5-13 Expos ja Bullets loppuotteluun. ==Loppuottelut== Espoo Expos – Bullets 19\. elokuuta Ruskeasuo Expos Bullets 8-7 20\. elokuuta Ruskeasuo Bullets Expos 7-10 24\. elokuuta Leppävaara Expos Bullets 2-4 25\. elokuuta Leppävaara Bullets Expos 8-14 Expos Suomen mestari voitoin 3-1 ==Lähteet== * Otteluohjelma Luokka:Baseballin SM-sarja Luokka:Vuoden 2012 baseball
Karelia Express

__NOTOC__ Karelia Express on Neljä Ruusua -yhtyeen 11. studioalbumi, joka julkaistiin 13. helmikuuta 2004. Levyn on tuottanut Rauli Eskolin ja valituissa kappaleissa Jyrki Tuovinen.Karelia Express -albumin kansilehtinen. Albumi nousi parhaimmillaan Suomen virallisen albumilistan ensimmäiselle sijalle. Yhteensä listaviikkoja albumille kertyi 12. Levy ylitti kultarajan julkaisuvuonnaan, ja sitä on myyty yhteensä yli 18 800 kappaletta. Emma- gaalassa Karelia Express oli ehdolla vuoden 2004 popalbumiksi. ”Popstars” julkaistiin albumin ensimmäisenä singlenä, ja se nousi singlelistan neljännelle sijalle sekä Rumban 50 Hittiä -listan sijalle kahdeksan. Toinen single ”Elän vain kerran” nousi radiosoittolistan ja 50 hittiä -listan kärkeen. Kappaleeseen kuvattiin myös Kusti Mannisen ohjaama musiikkivideo. ”Öisellä rannalla” nousi parhaimmillaan radiolistan neljänneksi ja 50 Hittiä -listan sijalle 15. Neljäs single ”Veri” nousi radiolistan sijalle 12 ja 50 Hittiä -listan sijalle 27. == Kappaleet == Kaikki san. Ilkka Alanko, säv. Kode Koistinen sekä sov. Neljä Ruusua ja Rauli Eskolin, ellei muuta mainittu. == Arvostelut == Soundin Jari Jokirinne kehui Neljän Ruusun yhteissoittoa ja Rauli Eskolinin tuotantoa, joka tietää ”mitä Ruusujen puolia kannattaa korostaa ja mitä ei”. Hän myös kehui Ilkka Alangon sanoitusten kehittyneen. Jokirinne kuitenkin totesi Karelia Expressin olevan ”pelkkä jatko-osa väsähtäneeseen tarinaan, jonka juoni on tekijöiden hyppysistä jo kauan aikaa sitten kaikonnut” ja ettei albumilta löydy ”’Popstars’-renkutusta lukuun ottamatta pomminvarmaa hittibiisiä”. == Tekijät == Neljä Ruusua * Ilkka Alanko * Kode Koistinen * Lade Laakkonen * Kämy Kämäräinen Tuotanto * Rauli Eskolin – tuotanto, äänitys, miksaus, jousisovitukset (3), ohjelmointi * Jyrki Tuovinen – tuotanto ja äänitys (7, 9) * Erno Laitinen – äänitys * Pauli Saastamoinen – masterointi == Lähteet == Luokka:Neljän Ruusun albumit Luokka:Vuoden 2004 albumit Luokka:Suomalaiset pop rock -albumit Luokka:Rauli Eskolinin tuottamat albumit
Bernd Leno

Bernd Leno (s. 4. maaliskuuta 1992 Bietigheim-Bissingen, Baden-Württemberg) on saksalainen jalkapalloilija, joka edustaa Englannin Valioliigassa pelaavaa Fulhamia. Pelipaikaltaan Leno on maalivahti. == Seurajoukkueura == Elokuussa 2011 Leno siirtyi tammikuuhun asti ulottuvalla lainasopimuksella VfB Stuttgartista väliaikaiseksi hätäkorvaajaksi Bayer Leverkuseniin, jonka maalivahdit René Adler ja Fabian Giefer loukkaantuivat kauden alla. Leno debytoi Bundesliigassa Werder Bremeniä vastaan 14. elokuuta 2011. Kauden mittaan hän loisti peliesityksillään ja lunasti paikkansa Leverkusenin ykkösmaalivahtina syrjäyttäen René Adlerin. Tammikuussa 2012 Lenon alun perin väliaikaisesta sopimuksesta Leverkusenin kanssa tehtiin vakituinen seuran ostettua hänet Stuttgartista. Syyskuussa 2011 Lenosta tuli nuorin Mestarien liigan lohkovaiheessa esiintynyt maalivahti. Leno pelasi 300. ottelunsa Leverkusenin paidassa 14. huhtikuuta 2018, kun he voittivat Bundesliigassa Eintracht Frankfurtin 4–1. Kesällä 2018 Leno siirtyi edustamaan englantilaista Arsenalia. Hän pelasi ensimmäisellä valioliigakaudellaan 32 ottelua ja pelasi kaudella 2019–2020 joukkueensa 30 ensimmäistä valioliigaottelua, kunnes joutui loukkaantumisen vuoksi jättämään loppukauden väliin. Kaudella 2020–2021 hän pelasi 35 valioliigaottelua. Kaudella 2021–2022 hän pelasi vain neljä valioliigaottelua. Eurooppa-liigassa hän on pelannut Arsenal-vuosinaan yhteensä 15 ottelua. Elokuussa 2022 Leno siirtyi Valioliigaan nousseeseen Fulhamiin ja pelasi kaudella 2022–2023 kahden ensimmäisen ottelun jälkeen joukkueen kaikki 36 liigaottelua. == Maajoukkueura == Leno teki debyyttinsä Saksan maajoukkueessa 29. toukokuuta 2016 Slovakiaa vastaan. Hänet nimettiin Euroopan-mestaruuskilpailujen joukkueeseen vuonna 2016. Hän ei kuitenkaan pelannut turnauksessa yhtään ottelua, kuten ei ollut pelannut myöskään Saksan voittaessa alle 17-vuotiaiden EM-kultaa 2009. Myös kesän 2021 EM-kilpailuissa hän oli varamaalivahtina. Saksan voittaessa Maanosaliittojen cupin 2017 Leno pelasi ensimmäisen alkulohko-ottelun. Hän on pelannut kaikkiaan yhdeksän A-maaottelua, joista viimeisimmän syyskuussa 2021. == Lähteet == Luokka:Saksalaiset jalkapallomaalivahdit Luokka:Vuonna 1992 syntyneet Luokka:Elävät henkilöt
Ronda

Ronda on kaupunki Espanjan Andalusiassa Málagan maakunnassa. Kaupungissa on noin 35 000 asukastaInstituto Nacional de Estadística, ja se on yksi seudun valkoisista kylistä, pueblos blancos. Ronda on rakennettu korkealle Serranía de Rondan vuoristoon. Kaupungin halkaisee 120 metriä syvä El Tajo -rotko, jonka yli on rakennettu 1700-luvulla Puente Nuevo -silta. Rotkon pohjalla virtaa Guadalevínjoki. Rotkon eteläpuolella sijaitsee maurien rakentama vanhakaupunki (La Ciudad) kapeine kujineen ja pohjoispuolella sijaitsevat uudemmat rakennukset. == Historia == Ronda on yksi Espanjan vanhimmista kaupungeista, jonka historia ulottuu esihistoriallisiin aikoihin. Kaupunki on kokenut useita valloituksia ja kehitysvaiheita, muun muassa kelttien, foinikialaisten ja roomalaisten aikana. Maurien vallan alla Ronda kukoisti, ja siitä tuli itsenäinen Taifa. Vuonna 1485 kaupungin valloittivat kristityt. 1400–1600-luvuilla Ronda koki suuria muutoksia, kuten moskeijoiden muuttamisen kirkoiksi ja uusien kaupunginosien syntymisen. 1800-luvulla Ronda oli Ranskan miehityksen alla. 1900-luvun alussa Ronda koki taloudellisia vaikeuksia, mutta sen kehitys kiihtyi demokratian myötä. Arkeologiset kaivaukset kaivaukset ovat paljastaneet merkittäviä todisteita kaupungin elinvoimasta roomalaisella aikakaudella. == Härkätaistelu == Rondassa sijaitsee yksi Espanjan vanhimmista härkätaisteluareenoista, vuonna 1785 valmistunut Plaza de Toros de Ronda. Rondan vuonna 1572 perustetussa kuninkaallisessa ratsastusakatemiassa Real Maestranza de Caballería de Rondassa on saanut alkunsa nykyaikainen härkätaisteluperinne. == Kuvia == Ronda La Ciudad2004.jpg|Ronda on Euroopan vanhimpia kaupunkeja. Tajo de Ronda.jpg|Puente Nuevo yhdistää kaupungin. Ronda ratusz.jpg|Kaupungintalo Arena Ronda.JPG|Plaza de Toros -härkätaisteluareena Baños Arabes3.jpg|Baños árabes on kylpylä noin 1200-luvulta almohadien valtakaudelta. Palacio de Mondragon 1108.jpg|Palacio de Mondragón on 1200-luvulta. Kuningas Abomelic asui talossa 1300-luvun alussa. Ronda Santa María la Mayor 05.jpg|Iglesia de Santa María la Mayor oli alkuaan moskeija 1300-luvulla. Casa del Rey Moro 5.jpg|Casa del Rey Moro Casa del Rey Moro, Ronda (6313893773).jpg|Casa del Rey Moron alla on maahan kaivettu linnoitus ja vesivarasto 1300-luvun alusta. Ronda El Socorro 01.jpg|Plaza del Socorro == Lähteet == *http://www.rondatoday.com/things-to-do-in-ronda-during-your-stay/ ===Viitteet=== == Aiheesta muualla == Luokka:Andalusian kaupungit Luokka:Málagan kunnat
Isosilmäkampelat

Isosilmäkampelat (Citharidae) on kampelakaloihin kuuluva heimo. Heimon lajeja tavataan Välimerestä, intian valtamerestä ja Tyynestämerestä. ==Taksonomia ja anatomia== Isosilmäkampeloiden heimoon kuuluu lähteestä riippuen 4 tai 5 sukua ja 5 tai 6 lajia. Lajeja ovat muun muassa isosilmäkampela (Citharoides macrolepis) ja välimerenkampela (Citharus linguatula). Heimon monofyleettisyys on eräissä tutkimuksissa asetettu kyseenalaiseksi. Isosilmäkampelat ovat pienehköjä tai keskikokoisia kaloja ja suurimmat lajit saavuttaja 36 cmn pituuden. Ruumiinmuoto on soikea ja ruumis on litteähkö. Silmät ja suu ovat kookkaat ja silmät voivat sijaita joko vasemmalla tai oikealla kyljellä. Citharus- ja Citharoides-sukujen lajeilla silmät ovat vasemmalla kyljellä ja Brachypleura- ja Lepidoblepharon-sukujen lajeilla silmät sijaitsevat oikealla kyljellä. Pyrstöevä ei ole yhtynyt selkä- ja peräevien kanssa ja vatsaevät ovat peräevästä erilliset. Isosilmäkampelalajien rintaevässä on piikki ja viisi pehmeämpää ruotoa. Isosilmäkampeloiden suomut ovat kookkaat ja karkeat. Väriltään heimon lajit ovat silmien puoleiselta kyljeltään ruskeita ja kyljessä ja evissä voi olla tummempia täpliä. Silmätön kylki on väriltään valkeahko. ==Levinneisyys ja elintavat== Isosilmäkampelalajeja tavataan Välimerestä, Intian valtamerestä ja Tyynestämerestä Japanista Australiaan. Ne el'v't lähellä pohjaa ja niiden ravinto koostuu pohjan eläimistä. Isosilmäkampelalajit ovat ruokakaloja ja niitä kalastetaan pohjatrooleilla. ==Lähteet== Luokka:Kampelakalat
Ramblers-orkesteri ja Matti Jurva

Ramblers-orkesteri ja Matti Jurva on suomalaisen Matti Jurvan kokoelma-albumi vuodelta 2012. ==Kappaleet== # # # # # # # # # # # # # # # # # # # # # # # # # # # Luokka:Vuoden 2012 kokoelma-albumit Luokka:Suomalaiset iskelmäalbumit
George Rooke

George Rooke (1650−1709) oli brittiläinen laivastoupseeri. Rooke syntyi vuonna 1650 Canterburyn lähistöllä. Hänen isänsä oli kuninkaan luottomies, joka aateloitiin vuonna 1685. Isä oli suunnitellut Rookelle lakimiehen uraa. Hän kuitenkin värväytyi laivastoon, missä hänet ylennettiin kapteeniksi vuonna 1673. Hän kunnostautui Belfaurin taistelussa 1692, jossa hän poltti kuusi ranskalaisten alusta. Nymwegenin rauhan jälkeen hän palveli Välimerellä. Hän osallistui yhdeksänvuotiseen sotaan amiraalina. Hän johti hyökkäystä Cadiziin ja paluumatkalla tuhosi Platen laivaston Vigossa. Vuonna 1704 hän osallistui Gibraltarin valtaukseen. Samana vuonna hän hyökkäsi Ranskan laivaston kimppuun Malagassa. Hän oli tyytymätön taistelun tulokseen ja vetäytyi laivaston palveluksesta 1705. Rooke kuoli vuonna 1709. Rooke asettui ehdokkaaksi parlamenttivaaleissa 1696, mutta tuli valituksi vasta 1698. Hän puolusti kiivaasti laivaston asemaa. Hän luopui paikastaan terveyssyihin vedoten vuonna 1708. Rooken kunniaksi pystytettiin patsas Gibraltarille vuonna 2004, kun hänen valtauksestaan oli kulunut kolmesataa vuotta.Statue of Rooke Friends of Gibraltar == Lähteet == Luokka:Brittiläiset amiraalit Luokka:Gibraltarin kuvernöörit Luokka:Vuonna 1650 syntyneet Luokka:Vuonna 1709 kuolleet
Tavalliset hautajaiset

__NOTOC__ Tavalliset hautajaiset on Samuli Putron kolmas sooloalbumi, joka julkaistiin Kaiku Recordingsin kautta 24. elokuuta 2012. Albumi debytoi Suomen virallisen listan ensimmäisellä sijalla, ja se pysyi listalla yhteensä 19 viikkoa. == Kappaleet == Kaikki kappaleet säveltänyt ja sanoittanut Samuli Putro sekä sovittanut Eppu Kosonen. # # # # # # # # # # # == Kokoonpano == * Samuli Putro − laulu, kitara * Mikko Kosonen− kitara * Tommi Saarikivi − basso * Mikko Kaakkuriniemi − rummut * Tuukka Tuunanen − koskettimet * Eppu Kosonen − koskettimet, ohjelmointi, taustalaulut, kitara, lyömäsoittimet * Kukka Lehto, Tommi Asplund, Alina Järvelä − viulut === Tuotanto === * Eppu Kosonen − tuottaja, äänittäjä, miksaaja * Pauli Saastamoinen − masteroija (Finnvox) * Pekka Ruuska − A&R; * Ville Juurikkala − valokuvat * Joel Melasniemi − kannet == Arvostelut == * Nuorgam: 48/100Nuorgam * Rumba: Rumba * Soundi: Soundi == Aiheesta muualla == * Tavalliset hautajaiset discogs.com -sivustolla == Lähteet == Luokka:Vuoden 2012 albumit Luokka:Samuli Putron albumit Luokka:Eppu Kososen tuottamat albumit
Erno Laitinen

Erno Laitinen on suomalainen säveltäjä, sovittaja, kitaristi ja tuottaja, joka on vaikuttanut ainakin seuraavien yhtyeiden tai artistien albumeilla: Sir Elwoodin hiljaiset värit, Haloo Helsinki, The 69 Eyes, Lovex. Indica, Tiktakhttp://meteli.net/ernolaitinen http://www.discogs.com/Haloo-Helsinki- Haloo-Helsinki/release/3631415 http://www.emi.fi/artistit/313/tea. ==Lähteet== Luokka:Suomalaiset kitaristit Luokka:Suomalaiset säveltäjät Luokka:Suomalaiset sovittajat Luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt